**Tisztelt Szakgyógyszerész-jelölt!**

Az alábbi információkkal szeretnénk segíteni a szakvizsga sikeres teljesítését.

Önnek a**második szakgyakorlati napon** *az Egyetemi Gyógyszertár Gyógyszerügyi Szervezési Intézet kis termében, a Hőgyes Tömb B épület I. emeletén (Hőgyes teherbejáraton megközelíthető, a porta fölött található) vagy a Hőgyes Tömb A épület magasföldszintjén (titkárság, bal kéz felőli bejárat) kell személyesen megjelennie*, mely időpontban megkezdődik a gyakorlati vizsga 2. napja (szakdolgozatvédés) és az elméleti vizsga (tételhúzás). (Kényelmesen gyülekezni és várakozni a B épületben a magasföldszinten, az A épületben a titkárság előterében lehet.)

***Kérjük, ne felejtse otthon:***

***- a jegyzőkönyvet az első gyakorlati vizsganapról, melynek dátumozása azonos kell legyen az első szakgyakorlati vizsga nappal.***

***- és az adathordozót, amelyről a szakdolgozat védéshez a ppt-t ismerteti majd.***

A szakvizsga menete:

1. Tételhúzás, jegyzőkönyv leadása a felkészülésre biztosított helyiségben,

2. Felkészülés (tételek kidolgozása) a felkészülésre biztosított helyiségben,

3. PPT telepítése és mentése a vizsga helyszínén,

4. PPT ismertetése a Vizsgabizottság előtt, a kapcsolódó kérdések megválaszolása,

5. A tételek elmondása a Vizsgabizottság előtt, a kapcsolódó kérdések megválaszolása,

6. Rövid tanácskozást követően eredményhirdetés a vizsga után közvetlenül.

Ha kérése, kérdése van telefonon, e-mailben állunk szíves rendelkezésére. Kérjük,  jelentkezzen, hogy mielőbb segíthessünk.

Sikeres felkészülést és vizsgát kívánunk,

üdvözlettel:

A Szak- és Továbbképzési Csoport munkatársai